Exqrch/javanese-Komodo-pixelgpt huggingface dataset:
Shockwave (Transformers) Shockwave iku sawenèh jeneng karakter fiksi sing ana ing waralaba Transformers
bengkeleng wujudé, Dhèwèké racaké dibéda kaké karo mriyem laser sing ana ing tangané lan rai khas, sing ciri robot mripat siji
Dhèwèké uga digambaraké minangka karakter sing anyep, lan Decepticonsing gak duwé émosi
Amarga masalah karo mèrek dagang Hasbro sing saka jeneng Shockwave, sawenèh produk uga di pasaraké nganggo jeneng Shockblast utawa "Shockblast the Great"
Miturut juru anggit Bob Budiansky, karakter shockwave iku diinspirasi déning Spock sing saka sèri "Star Trek"
Shockwave dipilih dadi urutan kapindho karakter Transformers sing njengkelaké ing komik déning Topless Robots
Wired Magazine wis tau nominasikaké shockwave dadi salah sijiné saka 12 karakter transformers sing goblok.
Monsters University Monsters University ya iku filem animasi komputer 3D sing genrené komèdi saka Amèrikah taun 2013 sing diprodhuksi déning Pixar Animation Studios lan disponsori déning Walt Disney Pictures
Film iki di sutradharai déning Dan Scanlon lan diprodhuseri déning Kori Rae, karo John Lasseter, Pete Docter, Andrew Stanton lan Lee Unkrich minangka èksekutif prodhuser
Film iki mawa dadi filem angka 14 sing diprodhuksi déning Pixar lan filem iki dadi prequel filem "Monsters, Inc
taun 2001", filem iki uga dadi filem prequel pisanan sing diprodhuksi déning Pixar.
Up (filem) Up ya iku filem animasi komputer 3D sing duwé gènré drama komèdi petualangan
Film iki diprodhuksi déning Pixar Animation Studios lan disponsori déning Walt Disney Pictures
Film iki disutradarani Pete Docter, filem iki fokus intiné ing duda tuwa sing karan jeneng Carl Fredricksen (Ed Asner) lan bocah pramuka cilik karan jeneng Russell (Jordan Nagai)
kanthi nalèni èwonan balon ing omahé, Carl sing umuré wis 78 taun metu kanggo nepaki mimpiné ndelok alam alasan Amèrikah kidul lan nepati janji sing digawé karo bojoné biyèn, Ellie
Film iki disutradarani Bob Peterson, karo komposer musik déning Michael Giacchino.
Diah utawa Burhanuddin Mohammad Diah ya iku sawijiné tokoh pers, sudagar, diplomat, lan uga tokoh satriya saka Indonésia
Burhanuddin iku lair ing kutha Banda Acèh, surya 7 April 1917 – lan tilar donya ing kutha Jakarta, 10 Juni 1996
Salah sawiji bisnis ingkang sumérep ya iku Kalawarta Merdeka misuwur ana ing pulo Sumatra
Diah gadhah jeneng asli Burhanuddin
Bapakke Burhanuddin gadhah asma Mohammad Diah, asal tetenggeré saka kabupatèn Barus, Sumatera Utara
Bapakké uga makarya ana ing Kabupatèn Acèh Kulon, dadi pagawé pajeg lan uga pangalih wasa
Banjur Burhanuddin maringi tambahan asma Mohammad Diah ing jenengé piyambak
Burhanuddin miwiti akrab marang Herawati nalika taksih nyambut gawé ana ing Radio Hosokyoku
Heraawati iku ugas sawijiné pranata wicara saka radio mau ingkang sampun tilar saka pawiyatan jurnalistik lan sosiologi ing Amérikah Sarékat
Banjur surya 18 Agustus 1942 Burhanuddin kaliyan Herawati miwiti jejodhoan utawa rabi
Nalika surya 1 Oktober 1945 B.M
Diah uga dhamel Harian Merdeka
Burhanuddin uga mimpin redhaksi, Joesoef Isak dadi wakil pimpinan redhaksi, dan Rosihan Anwar dadi redaktur
Diah uga olèh diparingi panghargyaan amarga kasil saka makaryane kanggo Indhonesia
Panghargiaan iku kaya ta:
Caravaggio Michelangelo Merisi da Caravaggio (28 September 1571 – 18 Juli 1610) iku sawijining seniman Italia
Dhèwèké makarya ana Roma, Napoli, Malta lan Sisilia ing antarané taun 1593 lan 1610
Dhèwèké sawijining pelukis sing nganggo gagrag Barok
Dhèwèké iku minangka pelukis pratama sing bisa nglukis nganggo gagrag Barok kanthi apik banget
Nalika Caravaggio isih urip, dhèwèké kerep dadi guneman
Sawenèh wong péngin ngerti apa sing ditindakaké dhèwèké, kaya apa kauripané, lan dhèwèké uga dianggep wong sing ngremenaké
Nanging uga ana sawenèh wong sing nganggep yèn dhèwèké wong sing anèh lan ora apik
Caravaggio wiwit dadi pelukis sing misuwur ing Roma ing taun 1600
Akèh wong sing wènèh dhuwit marang dhèwèké saperlu digawèkaké lukisan, nanging dhuwité kabèh dientèkaké lan dhèwèké uga kadang-kadang kena prakara
Ing taun 1604 ana sing nulis cathethan ngenani dhèwèké sing nyritakaké yèn dhèwèké wong sing gendhila lan ora apik
Cathetan iki nyritakaké dhèwèké nalika isih urip, ing 1601: Ing taun 1606 dhèwèké matèni wong nalika lagi kerahan
Dhèwèké nuli minggat saka Roma amarga wong-wong sing kasil nyekel dhèwèké bakal diwènèhi dhuwit
Ing Malta ing taun 1608 dhèwèké gelut manèh
Ing Napoli, ing taun 1609, dhèwèké uga gelut manèh nanging gelut sing iki ayaké diwiwiti karo wong-wong sing ora seneng dhèwèké lan njajal merjaya dhèwèké
Sawisé dhèwèké nglukis nganti pirang-pirang taun, dhèwèké nemahi patiné ing taun 1610
Gréja-gréja anyar sing gedhem lan uga astana ing Roma lagi diyasa ing pungkasaning taun 1500-an lan wiwitaning taun 1600-an
Gréja-gréja iki mbutuhaké lukisan-lukisan kanggo dicanthèlaké ing témbok
Reformasi Katulik saka gréja Katulik nduwé pepénginan kanggo nggolék pelukis sing bisa nglukis lukisan sing éndah bab Gusti, supaya bisa narik kawigatèné wong-wong
Wong-wong kuwi bakal mikir yèn Protestanisme iku ora éndah lan mboseni
Saéngga gréja Katulik mbutuhaké gagrag seni anyar, amarga Manerisme uwis dadi gargar seni sing paling misuwur sasuwéné 100 taun, lan saiki dadi mboseni
Lukisan-lukisané Caravaggio anyar lan bedaa saka Manerisme
Dhèwèké nglukis nganggo gagrag sing diarani naturalisme, ya iku nglukis samubarang kaya apa anané
Dhèwèké nglukis lukisan potrèké wong-wong saéngga citrané katon kaya kasunyatan
Caravaggio uga nggawé lukisané katon ngrangsangi kanthi nglukis bayangan-bayangan peteng sing akèh lan diwènèhi sinar sing banget padhangé (lumrahé diarani chiaroscuro)
Nalika dhèwèké isih urip lan kondhang, akèh seniman sing péngin bisa nglukis kaya dhèwèké
Nanging sawisé dhèwèké tinggal donya, dhèwèké bebarengan karo lukisan-lukisané dilalèkaké
Mataun-taun sawisé, ing taun 1900-an, wong-wong wiwit nggatèkaké karyané dhèwèké manèh lan sadhar yèn Caravaggio minangka wong sing gatèn
Wong-wong ngerti yèn akèh seniman sing njajal nglukis kaya dhèwèké, lan amarga akèh seniman sing uwis weruh karya-karyané, para seniman iki uga nglukis nganggo gagrag Barok
Gagrag Barok nuli dadi misuwur nganti atusan taun
Andre Berne-Joffroy, sékertarisé Paul Valéry, mratèlaké yèn: "Apa sing kawitan ana ing karyané Caravaggio iku, wantahé, lukisan moderen." Pranala njaba.
Divergent (filem) Divergent ya iku filem fiksi sains aksi saka Amèrikah taun 2014 kang di sutradharai déning Neil Burger, Adhedhasar saka novèl padha jenengé karo filem iki anggitané Veronica Roth
Film iki minangka filem kapisan saka sèri filem "Divergent" lan diprodhuksi déning Lucy Fisher, Pouya Shabazian, lan Douglas Wick, karo naskah filem iki digawé déning Evan Daugherty lan Vanessa Taylor
Carita filem iki jupuk latar ing dystopian lan kutha Chicago sawisé kiamat ing ngendi wong kang dipérang dadi fraksi béda-béda dhedhasar manungsa sifaté
Beatrice Prior iku dièlingaké yèn dhèwèké iku Divergent lan gara-gara iku ora bakal pas lumebu salah siji fraksi
Mengko dhèwèké bakal ngerti yèn ana rencana ala kang dilakokaké ing masarakat kang ketoké sampurna kanggo dhèwèké.
Muhammad Fudoli Muhammad Fudoli ya iku tokoh muslim kang kondhang minangka cerpenis aliran sufisme
Lair ana Sumenep, Madura, ing 8 Juli 1942
Surud ana Surabaya taun 2004, yuswa 62 taun
Fudoli ya iku anak mbarepé Kyai Haji Achmad Zaini Miftach
Simbah kakungé ya iku wong sing ngedhegaké pesantrèn ana dhaerah Sumenep, Madura
Dhèwèké gedhé ana tengah kulawarga muslim, dadi pribadhiné kenthel ajaran Islam lan agamis
Fudoli mbojo karo Habibah Abdulah Sidik taun 1973, banjur duwé anak 3, ya iku, Zahra Fudoli, Latifah Fudoli, lan Muhammad Habib Fudoli
Sawisé lulus sma, Fudoli nerusaké pawiyatane ana Universitas Gadjah Mada, Yogyakarta, ning mung sedhéla; dhèwèké luwih milih nèng IAIN Sunan Ampel, Surabaya, lan tamat taun 1966
Banjur mangkat Kairo, nerusaké ana Al Azhar, njipuk babagan ukum Islam (syariah) lan filsafat
Saliyané iku, dhèwèké sinau sujarah Islam lan sastra ana Institute of Islam Studies, lan Institute of Arabics Studies nganggo béyasiswa saka pamarévvvntah Republik Persatuan Arab lan tamat taun 1968
Baliné saka Kairo taun 1968, dhèwèké mulang filsafat lan sujarah kabudayan Islam lan mulang ana program Pasca Sarjana IAIN Sunan Ampel Surabaya
Saliyané iku, dhèwèké uga ngurusi pesantrèn ana kutha lairé, Sumenep, Madura
Fudoli wiwit nulis cerkak lan artikel taun 1960 ngenani pangrembakan karya sastra
Akèh karyané kang diemot ana kalawarti Horison
Akèh karyané kang éntuk pahargyan saka manéka instansi
Dhèwèké wani nguntal kritik kanthi kemasan basa kang alus lan éndah saéngga kritik kang landhep iku ora krasa kanggo pamaca
Dhèwèké dikenal minangka juru tulis kang teliti, sabar, lan alus olèhé ngangkat masalah kang kesane singkat, nanging teka-teka ana bongkot cerita ngagèti amarga nudhuhaké adegan tragis saéngga nggumunaké pamaca
Salah siji ciriné ya iku dhèwèké kerep nggambaraké tlatah luar negri, ya iku alam Timur Tengah lan akèh cerkaké kang nggambaraké sikap kaimanan tokohé kang sajatiné iya kaca benggalané dhèwèké dhéwé
Ngono uga, irah-irahan lan masalah kang kaangkat ana cerkaké
Fudoli ora ngetokaké wujud anyar ana panulisan cerkak
Cerkaké prasaja, kurang duwé tanjakan dramatik, lan krasa lempeng; nanging kang prelu digatekake, dhèwèké ya iku sijji saka sithik pengarang kang ngangkat uripé wong-wong kanthi latar wuri budaya santi ana cerkaké
Ana kabar, Fudoli naté nulis cerita irah-irahan "Ratu Setan"
Isiné sarupa karo novèl "Ayat-Ayat Setan" karyané Salman Rusdhie kang marai ributé umat Islam sajagad lan éntuk masalah
Sawisé timbang-timbang manèh, sawisé ngematké prosès karieré Salman Rusdhie, Fudoli ora sida nerbitaké novèl "Ratu Setan" iku
Karya cerkaké Fudoli: 1.
"Si Kakek dan Burung Dara", éntuk pahargyan salah kalawarti Horison (1966/1967), uga dilebokaké H
Jassin ana buku "Angkatan '66: Prosa dan Puisi"; 2
"Sisifus", éntuk pahargyan Bebungah Harapan ing Sayembara Penulisan Cerita Pendek Horison taun 1978; 3
"Kemarau", éntuk Bebungah Hiburan Sayembara Kincir Emmas Radio Netherland Wereldomroep 1975
Buku kumpulan cerkak: 1
Kota Kelahiran taun 1985, éntuk pahargyan saka Yayasan Buku Utama, Departemen Pendidikan dan Kebudayaan; 3
Klorpirifos Chlorpyrifos (jeneng saka IUPAC : "O","O"-diethyl "O"-3,5,6-trichloropyridin-2-yl phosphorothioate) ya iku insèktisida organophosphat, acarasida lan mitisida sing wujudé kristaline
Chlorpyrifos kawanuhaké ing taun 1965 déning Kumpeni Dow Chemical lan uga kawentar kanthi akèh jeneng dagang, kalebu jeneng Dursban lan Lorsban
Chlorpyrifos iku mengaruhi sistem saraf insecta kanthi inhibisi acetylcholinesterase
Chlorpyrifos iku rada beracun kanngo manungsa , lan nalika manungsa kena paparan Chlorpyrifos bakal nggangu sistem saraf, gangguan tuwuhing awak lan gangguan sistem imun
Kena paparan nalika meteng bisa manggoki tuwuhing pikiran anak, lan akèh-akèhé kanggo omah dicekal ing taun 2001 ing Amèrikah
Ing agriukultur, Chlorpyrifos iki dadi "salah sijiné insèktisida organophosphat sing paling akèh dienggo" ana ing Amèrikah, miturut United States Environmental Protection Agency (EPA), sadurungé ana aturan sing ora ngintuki kanggo omah,Chlorpyrifos dadi salah sijiné insektisida sing paling akèh dienggo.
Iron Hide Ironhide iku sawenèh jeneng karakter fiksi ing waralaba Transformers
Ironhide iku dadi salah sijiné karakter Autobot favorit IGN
Figur sing digebyakaké ing Cyberverse sing luwih cilik saka toyline, karo mriyem biru ing lengen sing nrawang, lan dimaksudaké kanggo sesambungan karo playsets Cyberverse
Iki mung dolanan Prime Ironhide sing bakal digebyakaké déning Hasbro.
Mitos Guwa Mitos Gua iku salahsijiné kutipan kang paling kewentar teko kabèh seratané Plato kang onok ndhik Republik
Ndèk njeroné Plato nyeritokné pikirané bab kondisiné manungsa, lan mligi pandangané bab kawruh manungsa kang onok kaitané karo kanyatan kang dhapuré simbolik
Ceritané ya iku ndhik bayangané awakedhéwé onok sakelompok uwong kang ditawan ndhik njeroné guwa
Sikilé diranté uga tangan lan sirah
Sakdawané umuré mung ndelok témbok guwa
Ana déné onok api unggun ndék mburiné tawanan iku lan nyebabné onok bayangan ndhik ngarepé tawanan wektu onok uwong lan kéwan kang lewat ndhik andingé api unggun iku
Bayangan-bayang iku kang dianggep manungsa guwa kanyatan kang sakbeneré nangin iku dudu kanyatané.
Artikel iki béda karo Islam ing Éropa" Islam Éropa utawa Euro-Islam iku sawijining madahab hipotétis anyar, kang dipercayani sawatara wong samesthiné muncul ing Éropa
Islam jinis anyar iki nggabungaké kawajiban lan prinsip-prinsip dhasar Islam karo kabudayan modèren Éropa, kalebu norma-norma pasca-Papadhangan lan tradhisi kaya ta hak-hak dhasar manungsa, pangadegan hukum, démokrasi lan ora ana prabédan jinis kelamin
Islam ing Éropa kanthi historis
Tradhisi Islami ing Éropa mligi bisa tinemu ing manten-manten tlatah Kakaisaran Ottoman, kaya ta ing Balkan, Kriméa lan Kaukasus saha Tatarstan ing Ruslan
Tanjung Ibéria lan Pulo Sisilia uga ndarbèni anané kang ndunungi Muslim, nanging banjur direbut bali déning Kakristenan ing taun 1492
"Artikel utama: Islam ing Albania Albania
Ing taun 1923, Konggrès Muslim Albania nganakaké pasamuan ing Tirana lan mutusaké pedhot saka Kalifat Ottoman
Banjur umat Albania nggawé wujud sembahyang kang béda
Manawa sembahyang carané padha ngadeg lan ora salat
Kajaba iku poligami dijabel lan panrapan wajib nganggo hijab ing dayoh umum
"Artikel utama: Islam ing Polen Polen
Sajarah agama Islam ing Polen lawasé wis punjul 600 taun wiwit abad kaping 14
Nalika iku lumrahé wong-wong Muslim iku wong-wong Tatar kang manggon ing tlatah Pasamakmuran Polen-Litowen kang jembar kamangka tetep nguri-uri budaya lan kaparcayan agamané
Ing abad kaping 19, wong-wong Polen pribumi uga akèh kang lumebu Islam
Bab iki amarga kena pangaruhing Karaton Ottoman Turki
Conto kang paling misuwur iku Józef Bem kang wusanané dadi jèndral ing Aleppo, Suriah lan séda ing taun 1850
Banjur wiwit taun 1970-an, akèh migran kang manggon ing Polen saka nagara-nagara Islam
Cacahé saiki wong Muslim kira-kira 31.000 jiwa ing Nagara kang mayoritasé panganut agama Katulik ika
Sanadyan mangkono, agama Islam sajarahé uga wis suwé kaya agama-agama minoritas liyané ing Polen kaya ta agama Yahudi lan Katulik Ortodoks.
Ahool Ahool ya iku kéwan sejenis kriptip mabur utawa lawa
Kéwan iki duwé wangun kaya déné bocah sing umur setahun
Uga duwé sirah sing wujudé kaya lawa gedhi sing dawané kira-kira nganti 3 mèter
Déné awaké dikebaki wulu sing rupané klawu
Kéwan iki diwartakaké sepisanan diweruhi ana ing tlatah Gunung Salak
Nanging amarga panggonané durung bisa dibuktèkaké kanti cara ilmiah, mula banjur akèh sing nganggep yèn kéwan iki mung ana ing mitos waé.
Coraline (filem) Coraline iku filem animasi stop-motion lan 3D Amerikah taun 2009 ajénre fantasi, horor, lan peteng
Filek iki dhedhasar novèl Neil Gaiman taun 2002 kang nunggal jeneng
Filem iki digawé Laika lan disebar Focus Features
Filem iki nggambaraké bocah wédok kang seneng mblayang nemu sana sampurna ing mburi lawang wadi sajrenoning omah
Coraline klilab yèn sana salinan mau ngamot wadi bleret lan wengis
Dianggit lan disutradarani Henry Selick, filem iki digawé kanthi palilah lan ékaprayané Gaiman
Coraline dibabar kanggo umum ing biyoskup Amerikah nalika 6 Fèbruari 2009
Sadurungé, filem iki wis digebyagaké ing Portland International Film Festival, lan éntuk panampa kritik
Filem iki ngéntukaké pikoléhan $16.85 yuta sajeroné wiwitan akir pekan lan dadi filem laris grad angka 3.
Pondhok pesantrèn Al-Hikmah Benda Pondok Pesantren Al-Hikmah 02 ana ing désa Benda, Kacamatan Sirampog, Kabupatèn Brebes, ana ing Jawa Tengah
Pondok Al-Hikmah 02 ing kala sadurungé taksih satunggal yayasan kaliyan Pondok Pesantren Al-Hikmah 01, Nanging banjur diudhari
Pondok Pesantren Al-Hikmah 02, duwé Kyai kang kasohor asmane KH
Masruri Abdul Mughni, kang sampun sedo ing tanah Madinah
Yayasan Pondok Pesantren Al-Hikmah 02 gadah kathah sekolahan, pira-pira sekolahan iku kapérang ing pira-pira tataran lan jurusan
sekolahan-sekolahan kan ana ing Yayasan Al-Hikmah 02 ya iku, MA Al-Hikmah 02, SMA Al-Hikmah 02, SMK Wicaksana (Farmasi Al-Hikmah 02), SMP Al-Hikmah 02, MTS Al-Hikmah 02, MMA Al-Hikmah 02, Akademi Keperawaan Al-Hikmah 02, STAIA Al-Hikmah 02.
Arcee Arcee iku sawenèh jeneng karakter fiksi sing ana ing waralaba Transformers
dhèwèké iku karakter Autobot wédok, racaké diwènèhi warna biru utawa jambon
Arcee dadi Autobot wédok sing paling misuwur, Dhèwèké digawé duwèni luwih akèh adiraga lan duwé wujud sing luwih akèh katimbang Transformers wédok liyané
Asliné Arcee iku ganti wujud dadi mobil, nanging, wujud sawisé iku ganti dadi sepédha motor
Karakter pikolèh kamisuwuran sawisé metu ing "Transformers: Prime", sanajan wujudé iku akèh sing diowah katimbang liyané
Desain karakter Arcee, mode alternatif, lan kepribadiané iku béda-béda gumantung ing kontinuitas
Arcee racaké warna jambon lan putih, dhèwèké uga karakter sing digambaraké warna biru, lan dalan carita Botcon ndelok yèn Arcee direformasi dadi Maximal spider
Transformers: Generasi angka 1
Arcee iku satriya autobot wédok sing bisa berubah dadi jambon lan sakwaliké.
Cybertron Cybertron iku planit fiksi, planit asalé karakter Transformers ing manéka wujud fiksi ing méta seri lan toyline déning Hasbro
ing sèri Jepang, planit iki minangka diarani "Cybertron" (pisanan ditampilaké ing Jepang Galaxy Force, sanajan "Cybertron" iku jeneng Jepang kanggo "Autobot") pocapan minangka セイバートロン "Seibātoron"
Cybertron iku dienggoni déning makluk mékanik urip saka manéka ukuran sing bisa ganti wujud dadi manéka warna jinis mesin
makluk iku sing karan Cybertronians, utawa Transformers.
Java Jive Java Jive ya iku grup band saka Indonesia ingkang didhamel ing kutha Bandung, Jawa Barat
Grup band iki diwiwiti kaliyan Capung, Noey, Tony, Edwin, Fatur, lan Danny
Grup band lair nalika taun 1993
Sujara saka Java Jive
Nalika diwiwiti taun 1989, para kanca iki uga sekolah ing pawiyatan SMA Negeri 2 Bandung
Edwin Saleh (dram) dan Noey (bas) sepakat membentuk grup band dengan nama Java Jive yang diambil dari salah satu sesirah lagu kelompok vokal Manhattan Transfer.
Koala Kumal (filem) Koala Kumal ngerupakne filem komedi romantis Indonesia sing dirilis 5 Juli 2016
Film iki dibintangi karo Raditya Dika lan Acha Septriasa, mawa dadi filem debut kanggo penyanyi Sheryl Sheinafia
Diadaptasi saka novèl kang duwé judhul sing padha karyané Raditya Dika
Film iki dadi filem sing diduweni Raditya Dika karo cacah artis cameo paling akèh nganti wektu iki
Dika (Raditya Dika) entas wurung rabi, amarga pacare, Andrea (Acha Septriasa) selingkuh karo James (Nino Fernandez)
Patah ati ndadekno Dika karekasan nulis bab akir bukune
Salah siji dina, Dika ketemu karoTrisna (Sheryl Sheinafia), cewek unik sing nolong Dika saka perjodohan rusuh sing ditawarno emake Dika (Cut Mini Theo) lan sing arep ndadekno pandangan Dika karo donya dumadi béda
Dika akhire lunga karo Trisna
Dekne kabèh dadi tambah akrab
Trisna sing niyat nolong Dika nutugake bab terakhir bukune Dika nemukno alasan yèn Dika isik patah ati
Trisna nyoba nggawe Dika ben mandheg patah ati
Trisna ngongkon Dika nglakoni balas dendam ana ing Andrea.
Ernest Prakasa Ernest Prakasa (lair ing Jakarta, Indonesia, 29 Januari 1982; umur 34 taun) ya iku tiyang pelawak tunggal Indonesia
dhèwèké uga misuwur nalika miwiti angsal peringkat telu saka acara "Stand Up Comedy Indonesia" (SUCI) ing taun 2011 lan uga dikenal dadi komedian Tionghoa-Indonesia sing kerep dadekne kuripan etnisé dadi materi komedi tunggal
Ernest ngawali karir ing indhustri musik, dhèwèké gabung karo
lan uga ngelanjutno kiprahe ing
Nyaris nem taun ngutat ing indhustri musik, Ernest ndaftarke awang ana ing program televisi , ya iku '
dhèwèké kedadeyan lolos audisi lan kepilih dadi siji saka 13 finalis sak kabèh pamawa Indonesia, lan olèh peringkat ketelu saka kompetisi iku
Ernest akhire mutuske awak gae nekuni profesi pelawak tunggal anggon kebak
Bareng-bareng karo , , lan , Ernest nggawe ', ya iku komunitas pertama ing Indonesia, sing sampek saiki duwé sub-komunitas ing punjul 15 provinsi, lan dianggep dadi salah siji perintis budaya komedi tunggal ing Indonesia
Ernest akhire diangkat dadi ketua pertama saka "" nganti
Ernest wis ngadakno tur komedi tunggal ing 2012, lan dhèwèké ngerupakne komedian pertama Indonesia kang ngadakno tur iku
Tur iku dijenengi "Merem Melek", tur iku njelajahi 11 kutha ing Bandung, Semarang, Sala, Denpasar, Malang, Surabaya, Makassar, Kendari, Samarinda, nganti Palangkaraya, lan ditutup ing
Nang 10 Juli 2012
dhèwèké uga tau nggelar pertunjukan komedi tunggal mirunggan karo komedian saka ètnis Tionghoa-Indonesia sing duwé sesirah "Ernest Prakasa & The Oriental Bandits" sing digelar ana ing Gedung Kesenian Jakarta ing 9 Fèbruari 2013, sadina sadurungé karaméan
Nang sasi November 2013, dhèwèké ngadakno tur keloro sing diwènèhi sesirah "llucinati" ing 17 kutha ya iku Makassar, Samarinda, Balikpapan, Banjarmasin, Banda Acèh, Semarang, Sala, Jogjakarta, Padang, Dhépok, Bandung, Bogor, Malang, Sidoarjo, Surabaya, Denpasar, lan ditutup bali ing Gedung Kesenian Jakarta udhar 25 Januari 2014
Acara puncak iki ngasilke rekor komedi tunggal spesial pertama ing Indonesia sing digelar ping telu pertunjukan sak jerone siji dina
Romain Gary Romain Gary (pocapan Prancis: [gaʁi]; 21 Mèi [Julian 8 Mèi] 1914 – 2 Dhésèmber 1980), lair mawa jeneng Roman Kacew lan uga ditepungi mawa jeneng Émile Ajar, iku sawijining diplomat Prancis, pangripta roman, sutradara filem lan pilot Perang Donya II katurunan Litvak Yahudi Litowen
Dhèwèké siji-sijiné pangripta sing menangaké Prix Goncourt ping loro mawa jeneng sing béda-béda
Romain Gary iku nulis buku "Education européenne" ing taun 1945.
Éducation européenne Education européenne (Prancis "Pawiyatan Éropah") iku siji novèl basa Prancis pangriptané Romain Gary sing dibabar ing taun 1945
Janek Twardowski, protagonis carita iki, iku siji bocah lanang umur patbelas taun
Dhèwèké anaké siji dhokter Polen saka Wilno
Ing awal mangsa atis taun 1942, nalika Paprangan Stalingrad wiwit, Janek lumebuh alas amarga didhawuhi wong tuwané lan ndelik ing kono
Wong tuwané emoh manawa Janek iku tiwas ing ngayuda kaya kakangmasé loro
Dhèwèké olèh sapuluh sak kenthang sing siji-sijiné aboté sèket kilogram
Sawisé sawatara dina ora olèh kabar saka wong tuwané, dhèwèké ngira manawa wong tuwané wis dipatèni wadyabala Jerman
Banjur dhèwèké metu saka alas lan mèlu perang.
Dja Endar Moeda Dja Endar Moeda utawa gadhah asma Dja Endar Moeda Harahap ya iku tokoh pers migunani basa Melayu
Endar iki lairan ing kutha Padang Sidempuan, surya 1861
Tiyange uga dadi guru ing pawiyatan dhasar ana ing kutha Padang Sidempuan
Banjur nalika 1887, miwiti dadi wartawan ing kalawarta "Soeloeh Pengadjar."
Albrecht Dürer Albrecht Dürer (21 Mèi 1471 – 6 April 1528) iku sawijining pelukis saka Jerman, juru pahat lan ahli matematika
Dhèwèké lair lan tinggal donya ana ing Nuremberg, Jerman, lan lan kondhang awit dadi kang nggawé karya cithak kuna
Cithakané asringé digawé ana séri, dadi ana sawenèh cithakan kang béda-béda ngenani bab kang padha
Séri kang paling kondhang ya iku "Apocalypse" (1498) sarta rong séri kang digawé dhèwèké bab carita sangsaraning Kristus, the "Great Passion" (1498–1510) lan the "Little Passion" (1510–1511)
Pahatané Dürer kang paling moncèr (ya iku kang dudu péranganing sériné) kalebu "Knight, Death, and the Devil" (1513), "Saint Jerome in his Study" (1514) lan "Melencolia I" (1514)
Lingir-lingiré kang paling ikonis iku karya-karya pahatan kayuné, ya iku "Four Horsemen of the Apocalypse" (1497–1498) saka séri "Apocalypse," the "Rhinoceros", lan sawenèh potrèk dhiri ing lukisan cèt ményak
Dürer bokmenawa ora mahat dhéwé karya-karyané kang saka kayu, nanging nganggo jasaning pandhé pahat kang nggarap gambar-gambaré kanthi titi
Dhèwèké nggawé sawenèh lukisan cèt ményak bab agama, uga nggawé lukisan cèt banyu sarta sawenèh gambar, kang mawa reprodhuksi modéren saiki dadi karyané kang paling moncèr
Karya cithaké Dürer kasil nggawé dhèwèké kondhang ing saindenge Éropa, lan akèh wong kang kandha yèn dhèwèké iku seniman kang paling mandra ing Renaisans lan ing Éropa Lor
Dürer anak katelu lan anak lanang kaloro ing kulawargané, kang nduwé udakara patbelas nganti wolulas anak
Bapaké iku sawijiné pandhé emas kang suksès ing Ajtós, sacedhaké Gyula ing Honggari